Romualdas Rakauskas

Romualdas Rakauskas (1941 m. rugpjūčio 19 d. Akmenėje – 2021 m. rugsėjo 15 d. Kaune) – fotožurnalistas, Lietuvos fotomenininkų sąjungos narys, savaitraščio „Nemunas“ bendradarbis. Tarptautinės meninės fotografijos federacijos (FIAP) garbės narys. Aktyviai rengė personalines ir dalyvavo grupinėse meninės fotografijos parodose.

Biografija 
1959 m. baigė Pikelių vidurinę mokyklą, 1959–1962 m. studijavo žurnalistiką Vilniaus universitete.

1961–1963 m. dirbo fotokorespondentu savaitraštyje „Literatūra ir menas“, 1963–1967 m. – žurnale „Mūsų gamta“. Nuo 1967 iki 2004 m. žurnalo „Nemunas“ iliustracijų skyriaus redaktorius,  nuo 2004 m. – savaitraščio „Nemunas“ bendradarbis.

Nuo 1970 m. priklausė Lietuvos fotomenininkų sąjungai, nuo 1976 m. buvo Tarptautinės meninės fotografijos federacijos (FIAP) garbės narys.

Žmona Dalia (g. 1947 m.), dukros Eglė (g. 1967 m.) ir Lina (g. 1971 m.).

Fotografijos kolekcijose 
Fotomenininko darbų yra įsigiję: Lietuvos fotomenininkų sąjunga (Vilnius); Lietuvos dailės muziejus (Vilnius), Fotografijos muziejus (Šiauliai); Nacionalinė biblioteka (Paryžius, Prancūzija); Danielos Mrazkovos kolekcija (Praha, Čekija); Fotografijos galerija „Canon“ (Amsterdamas, Olandija); Tarptautinis fotografijos centras (Niujorkas, JAV); R. I. P. Permanent Center (Arlis, Prancūzija); FIAP kolekcija (Lozana, Šveicarija);

Svarbiausi kūriniai 

 „Švelnumas“, 1967–1973 m.
 „Švėkšnos vyrai“, 1973 m.
 „Žydėjimas“, 1974–1984 m.
 „Šventinė nuotaika“, 1984 m.
 „Įkvėpimo žemė“, 1983–1993 m.
 „Pavasario mergaitės“, 1989–1994 m.
 „Mūsų veidai“, 1999–2001 m.
 „Laimingieji“, 1999–2001 m.
 „Užuovėja“, 2001–2007 m.

Apdovanojimai, pasiekimai 
 1966 m. – V. Mickevičiaus-Kapsuko premija
 1970 m. – Komjaunimo premija
 1976 m. – pelnytas Tarptautinės meninės fotografijos federacijos (FIAP) fotografo menininko (AFIAP) garbės vardas
 1980 m. – pelnytas Nusipelniusio žurnalisto garbės vardas
 1997 m. – pelnytas Lietuvos fotomenininkų sąjungos garbės nario vardas
 2009 m. – Lietuvos nacionalinė kultūros ir meno premija

Už savo kūrybą menininkas buvo gavęs 5 Grand Prix, 3 aukso, 1 sidabro, 4 bronzos medalius ir per 70 kitų apdovanojimų.

Personalinės parodos 
 1972 m. – Dailės parodų rūmai, Vilnius
 1972 m. – Žurnalistų sąjungos parodų salė, Maskva, Rusija
 1973 m. – Kultūros namai, Ryga, Latvija
 1979 m. – Fotografijos galerija, Vilnius
 1979 m. – Fotografijos galerija, Kaunas
 1979 m. – Fotografijos galerija, Šiauliai
 1980 m. – Meno muziejus, Rostokas, Vokietija
 1983 m. – Menotyros institutas, Maskva, Rusija
 1983 m. – Kultūros namai, Sofija, Bulgarija
 1984 m. – Meno akademija FAMU, Praha, Čekija
 1985 m. – Parodų rūmai, Ryga, Latvija
 1985 m. – Fotografijos galerija, Vilnius
 1986 m. – Gil Maraco salė, Saragosa, Ispanija
 1993 m. – „Pavasario mergaitės“, Fotografijos muziejus, Šiauliai
 1993 m. – „Pavasario mergaitės“, Fotografijos galerija, Panevėžys
 1993 m. – „Pavasario mergaitės“, Fotografijos galerija, Vilnius
 2001 m. – „Mūsų veidai“, fotografijos galerija „Prospektas“, Vilnius
 2001 m. – „Mūsų veidai“, fotografijos galerija „Fujifilm“, Kaunas
 2002 m. – „Mūsų veidai“, Fotografijos galerija, Klaipėda
 2002 m. – „Laimingieji“, Fotografijos galerija, Vilnius
 2003 m. – „Spalvoti laukai“, Menininkų namai, Kaunas
 2005 m. – „Du žemaičiai – du pasauliai“ (kartu su V. Tamoliūnu), Pasvalio krašto muziejus
 2006 m. – „Užuovėja“, Fotografijos galerija, Vilnius
 2006 m. – „Sąskambiai“, Fotografijos galerija, Panevėžys
 2006 m. – „Spalvoti laukai“, Platelių muziejus – meno galerija
 2007 m. – „Žydėjimas“, „Užuovėja“, Europos parlamentas, Briuselis, Belgija

Svarbiausios grupinės parodos 
 1967 m. – „4 fotografai“, Lietuvos dailės muziejus, Vilnius
 1969 m. – „9 fotografai“, Žurnalistų sąjungos salė, Maskva, Rusija
 1972 m. – Istorijos ir etnografijos muziejus, Leningradas, Rusija
 1972 m. – Novosibirskas, Rusija
 1985 m. – Fotografijos centras, Stokholmas, Švedija
 1986 m. – „Lietuvos peizažas“, Gamtos namai, Leningradas, Rusija
 1986 m. – „Peizažas ir aktas iš Lietuvos“, Potsdamas, Vokietija
 1987 m. – Fotografijos draugija, Kopenhaga, Danija
 1987 m. – Fotografijos muziejus, Helsinkis, Suomija
 1987 m. – UNESCO būstinė, Paryžius, Prancūzija
 1987 m. – Kultūros rūmai „Ural“, Sverdlovskas, Rusija
 1987 m. – A. Puškino rusų kalbos institutas, Maskva, Rusija
 1988 m. – General San Martin fotografijos galerija, Buenos Airės, Argentina
 1990 m. – „L‘Anne de l‘Est“, Muse d‘Elyse, Lozana, Šveicarija
 1994 m. – Fotografijos galerija, Lodzė, Lenkija
 1995 m. – „Gyvybingumas ir permainos Lietuvos fotografijoje“, Gahlberg Gallery, Čikaga, JAV
 1998 m. – „Trys plius viena“, Vilniaus fotografijos galerija
 1998 m. – „Trys plius viena“, Fotografijos galerija, Panevėžys
 1998 m. – „Trys plius viena“, fotografijos galerija „Fujifilm“, Kaunas
 1999 m. – „Šiuolaikinė lietuvių fotografija“, Jozefo Sudeko fotografijos namai, Praha, Čekija
 1999 m. – „Šiuolaikinė lietuvių fotografija“, Rytų Europos fotografijos mėnuo, Kultūros namai, Bratislava, Slovakija
 2001 m. – „Kaip gyveni, Žmogau?“, fotografijos galerija „Prospektas“, Vilnius
 2001 m. – „Savigarba. Lietuvos dailė 01“, Šiuolaikinio meno centras, Vilnius
 2002 m. – Fotografijos festivalis, Tokijas, Japonija
 2002 m. – „Lietuviškos įžvalgos: fotografija nuo 1960 m. iki dabar“, Leinwaldhaus galerija, Frankfurtas prie Maino, Vokietija
 2003 m. – „Das Baltische Fotolinse“, Schloss Holligen, Bernas, Šveicarija
 2006 m. – „101,3 km“: konkurencija ir bendradarbiavimas (kartu su Egle Rakauskaite), Šiuolaikinio meno centras, Vilnius

Išleistos knygos 
 ”Vilniaus šiokiadieniai” (su A. Sutkumi), Vilnius, 1965 m.
 “Šalis ta Lietuva vadinas” (su A. Sutkumi), Vilnius, 1970 m.
 „Romualdas Rakauskas. Švelnumas“, meninės fotografijos parodos katalogas, Vilnius, 1971 m.
 “Mūsų Kaunas”, Kaunas:, “Šviesa”, 1976 m.
 „Romualdas Rakauskas. Žydėjimas“, fotografijos parodos katalogas, Vilnius, 1978 m.
 “Naujoji Lietuvos architektūra” , Vilnius, 1982 m.
 “Vilties Šviesa”, fotonovelių rinkinys, Vilnius, 1983 m.
 „Žalgirio vyrai“ (su R. Požerskiu), Vilnius, 1987 m.
 „Romualdas Rakauskas“, fotografijos parodos katalogas, Niseforo Niepso muziejus, Chalon – sur-Saone, Prancūzija, 1988 m.
 „Žydėjimas“, Vilnius, 1993 m.
 „Pavasario mergaitės“, Vilnius, 1994 m.
 „Įkvėpimo žemė“, Lietuvos rašytojų sąjungos leidykla,, Vilnius, 1998 m.
 „Romualdas Rakauskas“, fotografijos parodos katalogas. – Vilnius, 2001 m.
 „Spalvoti laukai“, fotoalbumas “Alma littera”, 2007 m.

Šaltiniai 

 „Kas yra kas Lietuvoje?”, 2002
 http://www.photography.lt/lt.php/Fotografai?id=96
 http://www.kamane.lt/lt/pristato_kamane/pagrindinis/lt/pristato_kamane/rakauskas/index_html 
 http://kauno.diena.lt/dienrastis/kita/ilgas-gyvenimas-drauge-vercia-tobuleti-34162
 http://www.balsas.lt/naujiena/212962/siuolaikinio-meno-centre-lietuvos-daile-08-fotografija/rubrika:naujienos-laisvalaikis-parodos,muziejai
 http://www.anykstenai.lt/?pg=naujienos2&nj=169&arch=1

Lietuvos fotografai menininkai
Lietuvos fotožurnalistai
Lietuvos redaktoriai
Lietuvos nacionalinės kultūros ir meno premijos laureatai